als_Latn dik_Latn tur_Latn
Nuk ka “dritë në fund të tunelit” për krizën politike në Maqedoni. Këtë fakt e konfirmon dhe deklarata e kryeministrit Nikolla Gruevski gjatë një konference për shtyp. I pyetur nëse është i hapur për dialog, kreu i qeverisë në Shkup tha se ai është gjithnjë i gatshëm për bisedimet, por pa kushte. Ai ka thënë se takimet e deritanishme nuk kanë qenë frytdhënëse. Opozita maqedonase, e cila ka bojkotuar prej një kohe të gjatë parlamentin, kërkon formimin e një qeverie teknike dhe organizimin e zgjedhjeve të reja parlamentare. Por nga ana tjetër, VMRO-DPMNE e Nikola Gruevski ka refuzuar këto kushtëzime të opozitës maqedonase, duke theksuar se vendi nuk ka nevojë për zgjedhje, duke e konsideruar këtë si një humbje të kohës. Nevoja për dialogun politik është nënvizuar edhe në raportin e progresit të Komisionit Evropian.
als_Latn